Voimaa vienninedistämiseen – SUVI Export Managers -verkoston esittely, Teams
2026-08-25 13:00 - 14:00 (Europe/Helsinki)
Neljä ruokaviennin edistämisen palvelua esittäytyvät Teamsissa – ilmoittaudu mukaan!
Ti 26.5. klo 13 – 14 TUOTETIEDOT HALLINTAAN, SUVI PIM –vientitiedonhallinnan järjestelmä
Ti 2.6. klo 13 – 14 MARKKINAT TUTUKSI, SUVI MIM –markkinatiedonhankinnan palvelu
Ti 9.6. klo 13 – 14 VALMIIKSI VIENTIIN, RUNWAY–vientivalmiuden kehittämisen palvelu
Ti 25.8. klo 13 – 14 VOIMAA VIENNINEDISTÄMISEEN, SUVI Export Managers–verkosto
Liittymislinkki lähetetään viikkoa ennen webinaarin ajankohtaa sähköpostiisi. Osallistuminen on maksutonta. Kysy lisää palveluista info@su-vi.fi.
Yrityslähtöinen ruokaviennin kasvualusta-hanke tukee palveluiden suunnittelua ja kehittämistä. SUVI PIM:in kehittämiseen on saatu erillisrahoitusta myös Sitrasta ja RUNWAY:n kehittämiseen EU:n maaseuturahastosta ja Sitrasta.

Kauhajoen Ruokamessut
2026-09-04 10:00 - 2026-09-06 17:00
Vuonna 2026 Kauhajoen Ruokamessut järjestetään 4.-6.9.
Ruokamessut

RuokaHämeen etä-aamukahvit kokoavat yhteen Kanta- ja Päijät-Hämeen ruokasektorin verkostoja
2026-09-09 08:30 - 09:15, 2026-11-18 08:30 - 09:15
RuokaHämeen aamukahvit kokoavat yhteen Kanta- ja Päijät-Hämeen ruoka-alan kehittäjät, hanketoimijat ja muut teemoista kiinnostuneet. Aamukahveilla kuullaan puheenvuoroja ja keskustellaan ruoka-alaan liittyvistä ajankohtaisista aiheista vaihtuvalla teemalla. Samalla kahvit tarjoavat matalan kynnyksen alustan jakaa tietoa RuokaHämeen toimijoiden kesken. Aamukahveja järjestetään noin joka toinen kuukausi etänä Teamsin välityksellä.
Vuoden 2026 kahvien teemat päivittyvät myöhemmin. Ajankohtaiset tiedot kahveista päivittyvät RuokaSyke-hankkeen sivuille https://www.hamk.fi/projektit/verkostoista-voimaa-hameen-ruokaidentiteetin-vahvistamiseen-ruokasyke/
Ajankohdat:
4.2.2026 klo 8:30 – 9:15
13.5.2026 klo 8:30 – 9:15
9.9.2026 klo 8:30 – 9:15
18.11.2026 klo 8:30 – 9:15
Kahvien kutsukäytännöt:
Voit ilmoittaa kiinnostuksesi ja tilata kutsut kahveille suoraan kalenteriisi täyttämällä alla olevan lomakkeen.
https://link.webropolsurveys.com/Participation/Public/b51007b2-c98b-4a19-9ef7-2595fd7fa610?displayId=Fin3511960
Kahvikutsut lähetetään suoraan lomakkeen täyttäneiden kalenteriin. Lomakkeen täyttäminen ei vielä sido osallistumaan kahveille. Kahveille ovat tervetulleet kaikki teemoista kiinnostuneet hanketoimijoista yrittäjiin.

Elintarvikeviennin kilpailukyky, Tampereen Messu- ja Urheilukeskus
2026-09-09 12:00 - 15:00
Merkitse päivä kalenteriisi! Lisätietoa tulossa SUVI ry:n sivuille.

Lähiruokapäivä 2026
2026-09-12 08:00 - 2026-09-13 17:00
Kymmenen vuotta täyttävää Lähiruokapäivää vietetään jälleen ympäri Suomen 12.–13.9.2026!

Mistä suomalainen ruoka tulee? Millaisia tuotteita ja palveluita sinun kotiseudullasi tuotetaan? Mitä muuta mielenkiintoista maaseudulta löytyy? Muun muassa näihin kysymyksiin voit saada vastauksen valtakunnallisen Lähiruokapäivän tapahtumissa.

Lähiruokapäivänä pääset tutustumaan paikallisiin tuottajiin ja yrityksiin, nauttimaan maaseudun ainutlaatuisista palveluista sekä ostamaan tuoreita raaka-aineita ja tuotteita suoraan tekijöiltä itseltään. Monissa kohteissa on myös mahdollisuus päästä tutustumaan eläimiin, koneisiin ja pihapiirin.
Kyseessä on siis oikea maaseudun avointen ovien tapahtuma. Tervetuloa vierailulle Lähiruokapäivänä!

www.lähiruokapäivä.fi

Artesaaniruoan SM-kilpailut Oulussa
2026-09-17 08:00 - 2026-09-20 17:00
Tervetuloa kymmenettä kertaa järjestettäviin artesaaniruoan SM-kilpailuihin Ouluun!
17.09.2026 – 20.09.2026
Tapahtumassa on tarjolla mielenkiintoista ohjelmaa ruoka-artesaaneille sekä kaikille laadukkaan, herkullisen ja lähellä tuotetun ruoan ystäville. Tämä on upea tilaisuus nauttia vuoden 2026 kulttuuripääkaupungin tunnelmasta, verkostoitua ja osallistua Likis-lähiruokatapahtumaan. Ohjelmassa on muun muassa artesaaniruokaseminaari, toimialatreffit ja juhlaillallinen.
SM-kilpailut on suunnattu pienille ruoka- ja elintarvikealan yrityksille, jotka jatkojalostavat elintarvikkeita paikallisista, kotimaisista raaka-aineista käsityömäisesti ja ilman lisäaineita. Kilpailu lisää artesaaniruokatuotteiden tunnettuutta sekä vauhdittaa niiden markkinointia ja myyntiä.
Toivomme innokasta ja runsasta osallistumista eri puolilta Suomea!
Lisätietoa tapahtuman sisällöstä julkaistaan myöhemmin – merkitse päivämäärä jo nyt kalenteriisi!
Lue lisää artesaaniruoasta

Runway Live Saksa, kilpailukykyiset tuotekonseptit
2026-09-17 10:00 - 11:00
Puhujina Horst Neumann, Export Manager, SUVI ry ja Laura Strick, Foodsource Consulting GmbH, Saksa. Lisätietoa tulossa SUVI ry:n sivuille.

Likis-lähiruokatapahtuma, Oulu
2026-09-19 10:00 - 2026-09-20 15:00
Tervetuloa juhlistamaan Likis-lähiruokatapahtuman 10. vuotta!
Oulun ammattikorkeakoulun ja agrologiopiskelijoiden järjestämässä Likis-lähiruokatapahtumassa pääset ostamaan kotimaista ja puhdasta lähiruokaa sekä paikallisia käsityötuotteita, tapaamaan pientuottajia ja nauttimaan monipuolisesta koko perheen ohjelmasta. Luvassa on perinteikästä ja syksyistä markkinahenkeä!
Vuosi 2026 on erityinen monella tapaa: Likis täyttää 10 vuotta ja se on osa Oulu2026-kulttuuripääkaupunkivuoden ohjelmistoa. Tapahtumaviikolla järjestetään myös Artesaaniruuan SM-kilpailu Likiksen ja Pohjois-Suomen Maa- ja kotitalousnaisten yhteistyönä.
Tapahtumassa on ohjelmaa koko perheelle! Tämän vuoden ohjelmassa tulee olemaan tuttuja asioita aiemmilta vuosilta, mutta myös kaikkea uutta. Esillä on ollut esimerkiksi koiratanssia, työkoneita, erilaisia aktiviteetteja lapsille ja eläimiä lampaista poneihin. Monipuolinen ohjelma muotoutuu tyypillisesti kunkin vuoden järjestelyistä vastaavan opiskelijaryhmän mukaan.
Likiksen ytimessä on suomalainen puhdas lähiruoka ja käsityöt, pientuottajat ja monipuolinen yhteistyö ruoka-alan ja maaseudun kehittämiseksi. Tapahtuma tarjoaa rennon ja lämminhenkisen tavan tutustua siihen, mistä hyvä ruoka tulee ja ketkä sen tekevät.
Aukioloajat: la 19.9. klo 10-16, su 20.9. klo 10-15
Tapahtumaan on ilmainen sisäänpääsy.
Likiksen verkkosivuille päivitetään mm. ohjelma ja myyjät.
Tervetuloa ostoksille ja viihtymään Likikseen 19.-20.9.2026 Oulun ammattikorkeakoulun Linnanmaan kampukselle!

Luomuelintarvikepäivä 2026
2026-09-29 09:00 - 17:00
Ennakkotietona, että vuoden 2026 Luomuelintarvikepäivä järjestetään 29.9.

SUVI MIM Saksa-webinaari, yleiskatsaus markkinaan ja markkinapotentiaaliin
2026-10-07 10:00 - 11:00
Puhujina Horst Neumann, SUVI ry ja Martin Göldeniz, Saksa. Lisätietoa tulossa SUVI ry:n sivuille.

Valtakunnalliset luonnontuotepäivät Rovaniemellä
2026-10-28 09:00 - 2026-10-29 17:00
Tämän vuoden Luonnontuotepäivät järjestetään Rovaniemellä 28-29.10.2026. Kyseessä on tapahtuman juhlavuosi, 30. järjestämiskerta. Ohjelma valmistuu ja ilmottautuminen avataan keväällä, mutta varaathan päivät jo kalenteriisi.
Seuraa aitoluonto.fi-sivua!

Ruoka-alan kansallinen TKI-foorumi, Turku
2026-10-28 10:00 - 15:20
Ruoka-alan kansallinen TKI-foorumi järjestetään 28.10.2026 Turussa Kupittaalla vierailija- ja innovaatiokeskus Joessa.
Tapahtuma kokoaa yhteen elintarvikealan ammattilaiset, tutkijat ja toimijat ympäri Suomea keskustelemaan elintarvikealan kehityksestä, tutkimuksesta ja innovaatioista. Foorumin tavoitteena on lisätä ruoka-alan toimijoiden yhteistyötä ja edistää kestävän ja innovatiivisen ruokajärjestelmän kehitystä Suomessa.
Merkitse päivä kalenteriisi! Ohjelma ja ilmoittautumisohjeet julkaistaan myöhemmin.
Tapahtuman järjestävät yhteistyössä Turun yliopisto, Helsingin Yliopisto, Itä-Suomen yliopisto, Luonnonvarakeskus ja VTT. Tapahtumaa tukevat Maa- ja metsätalousministeriö, Elintarviketeollisuusliitto ry ja Business Finland.

Luomupäivät Kuopiossa
2026-11-04 09:00 - 2026-11-05 17:00
Vuonna 2026 valtakunnalliset Luomupäivät järjestetään Kuopiossa kylpylähotelli Kunnonpaikassa 4.–5.11.
Lisätietoja tulee Luomuliiton sivulle!

Saimaan ruokafoorumi – Ruokaturvaa kriisien ja ilmastonmuutoksen keskellä
2026-11-12 09:00 - 17:00
Miten ruokajärjestelmästä rakennetaan kestävä, huoltovarma ja joustava muuttuvassa ilmastossa ja maailmantilanteessa?
Saimaan ruokafoorumi kokoaa ruokajärjestelmän toimijat Mikkeliin marraskuussa. Päivä keskittyy kokonaisturvallisuuteen ja resilienssiin: miten ruokajärjestelmästä rakennetaan kestävä, huoltovarma ja joustava muuttuvassa ilmastossa ja maailmantilanteessa? Voisiko Itä-Suomi toimia edelläkävijänä kokonaisturvallisen ruokajärjestelmän kehittämisessä? Tavoitteena on käynnistää vuosittainen kohtaamispaikka, joka vauhdittaa yhteistyötä ja vaikuttavia tekoja.
Tapahtuman järjestäjät: Helsingin yliopiston Ruralia-instituutti, Elinvoimakeskusten ilmastoyksikkö, Luonnonvarakeskus, Maaseutuverkosto

Tapahtuma-aika ja paikka
12.11.2026 klo 09:00-17:00
Sodan ja rauhan keskus Muisti
Ristimäenkatu 4, 50100 Mikkeli
